IRODALOM. 
245 
IRODALOM. 
(4) Kirándulók zsebkönyve. Útmutatás ásvány- és földtani gyűj¬ 
tésekre, magasságmérésekre, állat- és növénytani gyűjtésekre s megfigye¬ 
lésekre. Kis 8-adrét; VIII és 200 lap; 70 ábrával. Kiadja a k. m. ter¬ 
mészettudományi társulat. Budapest, 1888. Bolti ára viz nem ivó 
vászonkötésben 1 frt 80 kr; a kiadó-társulat tagjainak i frt 50 kr. 
A nyári kirándulások küszöbén a művelt magyar közönség szellemi szükség¬ 
leteit oly fölötte éber gonddal kísérő természettudományi társulat igen érdekes és 
igen hasznos kis művet bocsátott a könyvpiaczra. A « Kirándulók Zsebkönyvét 
voltaképen a kiadótársulat könyvkiadó vállalatánál, egyik kötete, de a most folyó 
cyklusnak ez a darabja kivételesen könyvárusi úton is megszerezhető. Tartalma 
négy főrészre oszlik: 
I. Útmutatás ásvány- és földtani kirándulásokra és gyűjtésekre, dr. Scha- 
farzik Ferencz-íőI. 1— 84. lap ; 52 ábrával. 
II. Útmutatás magasságmérésekre, ifj. Bodola Lajos -tói. 85—112. lap; 5 
ábrával. 
III. Útmutatás állattani gyűjtésekre, Kbiesch jÁNos-tól. 113—159. lap; 9 
ábrával. 
IV. Útmutatás növénytani gyűjtésekre, dr. Czakő Kálmán-íoI. 161 — 196. lap; 
4- ábrával. 
Bennünket e négy részből voltaképen csak az első kettő érdekel közelebbről, 
de van-e geológus, a ki az állat- és növényvilág jelenségeit is érdeklődéssel ne 
kisérné, de sőt a ki többé-kevésbbé maga is meg ne figyelné s kutatásainak körébe 
ne vonná azt a kölcsönös viszonyt, mely a talaj s a rajta élő szervezetek között 
létezik és nyilatkozik ? 
A könyvecskének valamennyi része hézagpótló, de míg az állat- és a növény¬ 
ország tárgyainak gyűjtésére és megfigyelésére szolgáló útmutatásoknak eddig sem 
volt teljes fiijával a magyar irodalom (lásd Ivriesch jegyzékét a 156. lapon és Czakó 
bőséges irodalmi adatait), az ásvány- és földtani útmutatásoknak s a barométerrel 
való bánás ismertetésének sokan igen nagy hiányát érezték. 
Ifj. Bodola Lajos két részre osztott, másfélíves dolgozatában igen értelmes 
és ügyes útmutatást ad a magasságmérésekre. Egyik részben a hely magassága és a 
légnyomás közötti összefüggést tárgyalja s ezzel kapcsolatban a higanyos baromé¬ 
terek szerkezetét és kezelése módját ismerteti, a másik részben pedig kizáróan az 
aneroid-barométerek elvét, szerkezetét és alkalmazás-módját magyarázza meg vilá¬ 
gosan. Dicsérendő érdeme, hogy a leolvasott adatok kiszámítására szolgáló formu¬ 
lák mellé egyszersmind a gyors használatra szolgáló gyakorlati tabellákat is mellé¬ 
keli, úgy hogy a javítást s az interpolatiót — minden logarithmuskeresés nélkül — 
azonnal a helyszínén el lehet végezni. E könyvecske segedelmével az eredmény 
nehány perez alatt kiszámítható. Esetről-esetre a geológus is jó hasznát veheti. 
(187) 
